สวัสดีค่ะ พอดีแคมเล็กข้างขวามีตุ่มขึ้นข้างในของแคมเล็ก เป็นตุ่มแดงๆ แข็งๆ แล้วแคมเล็กข้างขวาก็บวม จนยื่นออกมาจากแคมใหญ่ รู้สึกเจ็บแต่ไม่มาก แต่ก็รู้สึกตึง ไม่สบายตรงนั้นมากกว่า เหมือนมันแปลกๆค่ะ ต้องรักษายังไงคะ
สวัสดีค่ะ อาการแคมเล็ม ด้านขวาบวมและมีตุ่มแดงๆขึ้นมาดังกล่าวมานั้น อาจจะเป็นจากตุ่มจากต่อมไขมันที่เห็นชัดเจนขึ้น ไม่ได้เป็นโรคอะไร ไม่ได้รักษา แต่มักจะไม่มีอาการเจ็บหรือบวมมาก สาเหตุอื่นๆเช่น การมีรูขุมขนอักเสบ มีผื่นผิวหนังอักเสบ การติดเชื้อราหรือเชื้อแบคทีเรียที่เยื่อบุอวัยวะเพศ หรือเป็นโรคติดต่อทางเพศสัมพันธ์ต่างๆเช่น หนองใน ซิฟิลิซ แผลริมอ่อน เริม หูดอวัยวะเพศ เป็นต้นหากเป็นตุ่มเล็กๆ ไม่เจ็บมาก อาจสังเกตอาการไปก่อน ระหว่างนี้งดการมีเพศสัมพันธ์ ไม่สวนล้างช่องคลอด ยังไม่เอายาอะไรไปทาเอง รักษาความสะอาดบริเวณอวัยวะเพศให้ดี แต่หากตุ่มแดงเยอะ เจ็บ ปวด บวม ควรรีบไปพบแพทย์เพื่อตรวจหาสาเหตุ